

|  |  |
| --- | --- |
| Dječji vrtić „Medenjak“ Koprivnica | |
| Ulica dr. Alberta Heinricha 26 | | |
| 48000 Koprivnica |  |
| OIB: 36114874942  RKP: 54495 |  |
| [www.vrticmedenjak.hr](http://www.vrticmedenjak.hr/) | |

**OBRAZLOŽENJE PRIJEDLOGA FINANCIJSKOG PLANA ZA 2026. I PROJEKCIJE ZA 2027. I 2028.**

Koprivnica, 06.studeni 2025.

**Sažetak djelokruga rada Dječjeg vrtića**

Dječji vrtić „Medenjak“ Koprivnica je javna ustanova za njegu, odgoj i obrazovanje predškolske djece, osnovana 2025. godine, koja djelatnost predškolskog odgoja obavlja kao javnu službu. Osnivač i vlasnik Dječjeg vrtića je Grad Koprivnica. Sjedište vrtića je u Koprivnici, Ulica dr. Alberta Heinricha 26.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić provodi kroz redovni cjelodnevni program u trajanju od 7 do 10 sati, ili poludnevni program u trajanju od 4 do 6 sati u 10 jasličkih i 17 vrtićkih skupina tj. sveukupno 27 odgojnih skupina. Prostorni kapaciteti u kojima se odvija odgojno-obrazovni rad razmješteni su na četiri lokacije u gradu Koprivnici te dvije u prigradskim naseljima Herešin i Starigrad.

Rad vrtića odvija se u slijedećim objektima:

* Objekt vrtića „Medenjak“, Ulica dr. Alberta Heinricha 26 (13 odgojnih skupina)
* Objekt vrtića „Ivančica“, Starčevićeva ul. 41a (1 odgojne skupine)
* Objekt jaslica „Zvjezdica“, Ul. Franje Mraza 24 (6 odgojnih skupina)
* Objekt vrtića „Kockica“, Trg J. J. Strossmayera 3 (1 odgojna skupina)
* Objekt jaslica i vrtića „Jabučica“, Krešimirova ulica 30/1, Starigrad (3 odgoje skupine)
* Objekt jaslica i vrtića „Bobica“, Zagorska ulica 43, Herešin (3 odgojne skupine)

O ustroju rada u svakom pojedinom objektu brine se voditelj Vrtića sukladno Godišnjem planu i programu rada Vrtića. U Dječjem vrtiću Medenjak trenutno je zaposleno 117 djelatnika. Radno vrijeme vrtića prilagođeno je potrebama roditelja i djece od 6:00 do 16:30 sati.

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade Financijskog plana.

Sadržaj Financijskog plana definiran je člankom 33. Zakona o proračunu NN 144/21 te se sastoji od:

**Opći dio**

1. sažetak Računa prihoda i rashoda
2. sažetak Računa financiranja
3. Rezultat razdoblja s prenesenim rezultatom

(1) Račun prihoda i rashoda financijskog plana sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

(2) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

(3) Raspoloživa sredstva iz prethodnih godina (višak/manjak prihoda i rezerviranja) iskazan je prema ekonomskoj klasifikaciji i prema izvorima financiranja.

**Posebni dio**  sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

1. **OBRAZLOŽENJE OPĆEG DIJELA FINANCIJSKOG PLANA**

Na 15. sjednici Upravnog vijeća Dječjeg vrtića Medenjak, održanoj 06.11.2025. predlaže se Financijski plan za 2026. te projekcije za 2027. i 2028. godinu; ukupni prihodi i rashodi prikazani su u tablici:

|  |  |  |  |
| --- | --- | --- | --- |
|  | **Plan za 2026.** | **Projekcija plana za 2027.** | **Projekcija plana za 2028.** |
| **PRIHODI UKUPNO** | **3.869.465,00** | **3.678.990,00** | **3.678.990,00** |
| **RASHODI UKUPNO** | **3.869.465,00** | **3.678.990,00** | **3.678.990,00** |

**Prijedlogom Financijskog plana Dječjeg vrtića Medenjak za proračunsko razdoblje 2026.-2028. planira se sljedeće:**

1. **Sažetak računa prihoda i rashoda**

Ukupno planirani prihodi poslovanja za 2026. godinu iznose 3.869.465,00 € te se u istom iznosu planiraju i rashodi poslovanja. U 2027. godini planiraju se prihodi i rashodi u iznosu od 3.678.990,00€. Struktura udjela prihoda i rashoda je ista i u 2028. godini.

Najveći dio prihoda Dječji vrtić „Medenjak“ ostvaruje; iz izvora financiranja općih prihoda i primitaka odnosno proračuna Grada Koprivnice, te se prema zadanim limitima Upravnog odjela za financije, gospodarstvo i europske poslove pristupalo izradi prijedloga financijskog plana za razdoblje 2026. – 2028. Zatim od uplata roditelja - prihoda po posebnim propisima, od vlastitih prihoda (uplata djelatnika za pruženu uslugu toplog obroka te prihoda od najma dvorane i prostorija u sklopu Vrtića), od ostalih prihoda odnosno pomoći koji se odnose na prihode od pomoći Ministarstva, te prihoda od pomoći od Općina. Najveći dio rashoda se odnosi na rashode za financiranje rashoda poslovanja i odnose se na pokrivanje rashoda za zaposlene (plaće i naknade djelatnika vrtića), materijalnih rashoda, rashoda za nabavu proizvedene dugotrajne imovine. Promjene u odnosu na plan iz 2026. godine se očekuju po pitanju rashoda za nabavu nefinancijske imovine iz izvora financiranja općih prihoda i primitaka i izvora financiranja prihoda za posebne namjene, te materijalnih rashoda koji se financiraju iz izvora financiranja općih prihoda i primitaka proračuna koji su planirani za 2027. i 2028. godinu u istom iznosu, a u skladu s planiranim prihodima.

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** za 2026. godinu iznose 3.869.465,00 €, a planiraju se prema sljedećim skupinama konta:

* **63 – Pomoći iz inozemstva i od subjekata unutar općeg proračuna** planiraju se za 2026. godinu u iznosu od 23.285,00 €, a odnose se na pomoći od Ministarstva za financiranje djece pripadnike romske nacionalne manjine, pomoći od Općina za financiranje boravka djece u Vrtiću te će biti namjenski sredstva utrošena. (za materijalne rashode i energiju - troškove prehrane djece, troškove didaktičkog materijala, sitnog inventara i ostalih materijalnih troškova). Za razdoblje 2027. i 2028. godina prihodi se planiraju u istom iznosu.
* **65 - Prihodi od upravnih i administrativnih pristojbi, pristojbi po posebnim propisima i naknada** planiraju se za 2026. godinu u iznosu od 454.680 €, a odnose se na prihod od obračuna boravka djece u Vrtiću. Za razdoblje 2027. i 2028. godine planiraju se u iznosu od 429.205 €.
* **66 - Prihodi od prodaje proizvoda i robe te pruženih usluga** planiraju se za razdoblje 2026. -2027. u iznosu od 21.000,00 €, a odnose se na prihod ostvaren od obustava na plaći zaposlenika za topli obrok i od najma prostorija i dvorane Vrtića raznim udrugama, trgovačkim društvima, klubovima.
* **67 - Prihodi iz nadležnog proračuna** planiraju se za 2026. godinu u iznosu od 3.370.500,00 €, a odnose se na podmirenje rashoda za zaposlene, materijalne rashode te rashode za nabavu proizvedene dugotrajne imovine koji se financiraju iz proračuna osnivača.

**Ukupno planirani *rashodi poslovanja*** za 2026. godinu iznose 3.869.465,00 € , planiraju se prema sljedećim skupinama:

* **31 - Rashodi za zaposlene**

Ukupno planirani rashodi za zaposlene u 2026.-2027. iznose 3.134.500,00 €, a njih čine plaće za redovan i prekovremeni rad, doprinosi za obvezno i zdravstveno osiguranje, doprinosi za mirovinsko osiguranje za staž s povećanim trajanjem te ostali rashodi za zaposlene.

* **32 - Materijalni rashodi**

Ukupno planirani materijalni rashodi za 2026. iznose 679.440,00 € dok za 2027. i 2028. godinu iznose 544.440,00 €, a odnose se na naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja.

* **34- Financijski rashodi** planiraju se za razdoblje 2026.-2027. u iznosu od 50 €, a odnose se na bankarske usluge i zatezne kamate.
* **42 – Rashodi za nabavu proizvedene dugotrajne imovine** planiraju se za 2026. u iznosu od 55.475,00 €, dok za 2027. i 2028. godinu isti nisu planirani. Navedeni rashodi odnose se na nabavu opreme za održavanje i zaštitu, uređaje, strojeve i opremu za ostale namjene i prijevozno sredstvo.

1. **Prihodi i rashodi prema izvorima financiranja**

***Izvori sredstava za financiranje rada Dječjeg vrtića „Medenjak“ su:***

* + 1.1. Opći prihodi i primici – Grad Koprivnica,
  + 3.1. Vlastiti prihodi – prihodi od najma dvorane i prostorija Vrtića i uplate zaposlenika za topli obrok kroz obustave na plaći,
  + 4.3. Ostali prihodi za posebne namjene – od uplata roditelja za boravak djece, od uplata Grada za pomoć roditeljima kod sufinanciranja boravka djece,
  + 5.0. Pomoći iz državnog proračuna - Pomoći ministarstva za sufinanciranje djece pripadnike romske nacionalne manjine,
  + 5.2. Ostale pomoći proračunskih korisnika -Pomoći od Općina za sufinanciranje boravka djece.

Sljedećim tablicama prikazani su prihodi i rashodi poslovanja prema izvorima financiranja po Prijedlogu financijskog plana za 2026. i projekcijama za 2027. i 2028. godinu.

Tablica Prihoda poslovanja prema izvorima financiranja po Prijedlogu financijskog plana za 2026. i projekcijama za 2027. i 2028. godinu

|  |  |  |  |
| --- | --- | --- | --- |
| **Brojčana oznaka i naziv** | **Plan za 2026.** | **Projekcija  za 2027.** | **Projekcija  za 2028.** |
| **PRIHODI UKUPNO** | **3.869.465,00** | **3.678.990,00** | **3.678.990,00** |
| *11 Opći prihodi i primici* | **3.370.500,00** | **3.205.500,00** | **3.205.500,00** |
| *31 Vlastiti prihodi* | **21.000,00** | **21.000,00** | **21.000,00** |
| *43 Ostali prihodi za posebne namjene* | **454.680,00** | **429.205,00** | **429.205,00** |
| *50 Pomoći iz državnog proračuna* | **3.240,00** | **3.240,00** | **3.240,00** |
| *52 Ostale pomoći* | **20.045,00** | **20.045,00** | **20.045,00** |

Tablica Rashoda poslovanja prema izvorima financiranja po Prijedlogu financijskog plana za 2026. i projekcijama za 2027. i 2028. godinu

|  |  |  |  |
| --- | --- | --- | --- |
| **Brojčana oznaka i naziv** | **Plan za 2026.** | **Projekcija  za 2027.** | **Projekcija  za 2028.** |
| **RASHODI UKUPNO** | **3.676.490,00** | **3.607.500,00** | **3.590.500,00** |
| *11 Opći prihodi i primici* | **3.370.500,00** | **3.205.500,00** | **3.205.500,00** |
| *31 Vlastiti prihodi* | **21.000,00** | **21.000,00** | **21.000,00** |
| *43 Ostali prihodi za posebne namjene* | **454.680,00** | **429.205,00** | **429.205,00** |
| *50 Pomoći iz državnog proračuna* | **3.240,00** | **3.240,00** | **3.240,00** |
| *52 Ostale pomoći* | **20.045,00** | **20.045,00** | **20.045,00** |

1. **Rashodi prema funkcijskoj klasifikaciji**

Rashodi prema funkcijskoj klasifikaciji za 2026. godinu planiraju se u iznosu od 3.869.465,00 € dok se za 2027. i 2028. godinu planiraju u iznosu od 3.678.990,00 €.

**II. OBRAZLOŽENJE POSEBNOG DIJELA FINANCIJSKOG PLANA**

**Djelokrug rada, programi i aktivnosti**

Dječji vrtić „Medenjak“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju.

Pravilnik o sadržaju i trajanju programa predškole u čl.3 st.3 govori da djeca koja su uključena u redovite programe u dječjim vrtićima provode sadržaje programa predškole u sklopu redovitog programa. Preporučuje se da se program predškole provodi u prijepodnevnim satima.

**PROGRAM 3001 PROGRAM PREDŠKOLSKOG ODGOJA**

Financijskim planom za 2026. godinu Dječji vrtić „Medenjak“ planira 3.869.465,00 € rasporediti na program predškolskog odgoja koji se sastoji od dvije aktivnosti, a to su aktivnost:

* **Aktivnost A300120 Odgojno i administrativno tehničko osoblje – D.V. „Medenjak“**

Ovom aktivnošću financiraju se rashodi za zaposlene; doprinosi, plaće za redovni i prekovremeni rad te ostali rashodi za zaposlene, materijalni rashodi; naknade za prijevoz (29% zapošljavanja određenog broja zaposlenika je iz susjednih općina Đurđevac, Virje, Novigrad Podravski i dr.), uredski materijal i ostali materijalni rashodi, sitan inventar, službena radna odjeća i obuća, dodatno zdravstveno osiguranje za zaposlene, usluge studentskih/učeničkih servisa te naknada zbog nezapošljavanja osoba s invaliditetom i rashodi za nabavu nefinancijske imovine; oprema za održavanje i zaštitu te prijevozna sredstva u cestovnom prometu. Sredstva za plaće (osnovica u iznosu od 947,18 €, propisani koeficijenti i ukupan broj zaposlenih 117) i materijalna prava radnika osiguravaju se Dječjem vrtiću „Medenjak“ u skladu s Kolektivnim ugovorom za zaposlene u Dječjem vrtiću „Tratinčica“ i Dječjem vrtiću „Medenjak“. Planirana sredstva za 2026. iznose 3.370.500,00 €,a navedena aktivnost financira se iz općih prihoda i primitaka Grada Koprivnice (izvor 1101).

* **Aktivnost A300121 Unapređenje standarda – DV Medenjak**

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, ostale usluge, premije osiguranja, članarine, ostali nespomenuti rashodi poslovanja te nabavka opreme za održavanje i zaštitu, uređaja, strojeva i opreme za ostale namjene i prijevoznog sredstva.

Za 2026. godinu planiraju se sredstva u iznosu od 498.965,00 €, a rashodi unutar ove aktivnosti, financiraju se iz vlastitih prihoda (izvor 31), prihodima za posebne namjene (izvor 43), pomoćima (izvor 50, izvor 52).

**Ciljevi provedbe programa i pokazatelji uspješnosti**

Temeljna uloga je i dalje razvijati standard djelatnosti predškolskog odgoja u cilju zaštite i prava djece i roditelja/skrbnika te prava i obveze radnika u gradskim dječjim vrtićima.

Svrha predškolskog odgoja i obrazovanja je osigurati sigurno, poticajno i razvojno primjereno okruženje u kojem se djeca rane i predškolske dobi mogu slobodno razvijati, istraživati i učiti kroz igru.

Cilj je poticati stručna usavršavanja odgojitelja, stručnih suradnika i drugih radnika ovisno o njihovim interesima i potrebama programa dječjeg vrtića, s ciljem unaprjeđivanja kvalitete rada i diferencijacije programa. Jedan od glavnih zadataka jest edukacija zaposlenika na području alternativnih pedagogija (montessori), sporta, ekologije, jezika, plesno – umjetničkog programa, i sl. Specijalizirane edukacije uz redovni cjelodnevni program prethodit će povećanju raznolikosti vrtićkog programa.

Podržavati programe drugih ustanova, udruga i klubova koji provode programe za djecu, za djecu pripadnike nacionalnih manjina, djecu iz socijalno depriviranih obitelji, djecu s teškoćama u razvoju. Time se teži postizanju transparentnosti i otvorenosti vrtića prema lokalnoj zajednici s posebnim naglaskom na razvoj empatije, mašte, jezičnih i socijalnih vještina, te upoznavanje s različitim kulturama i umjetnostima, razvoj inkluzivne odgojno-obrazovne prakse, odnosno uključivanje djece s teškoćama u razvoju u skladu s njihovim mogućnostima u sve aspekte rada Vrtića.

Uključivanjem roditelja u odgojno obrazovni rad kroz radionice, pričaonice, razna predavanja, ističemo ulogu roditelja kao inicijatora i realizatora određenih aktivnosti s djecom

Osigurati nastavak provođenja pravilne prehrane djece s ciljem standardizacije, ujednačavanja i povećavanja kvalitete prehrane u dječjem vrtiću, transparentnost u odnosu na roditelje/skrbnike i društveno okruženje te razvoj pravilnih prehrambenih navika djece od najranije dobi

Razvijati i provoditi mjere za unaprjeđivanje kvalitete upravljanja Dječjim vrtićem „Medenjak“ kroz informatizaciju i implementaciju novih programskih rješenja u sustavu Riznice s ciljem skraćivanja vremena obrade podataka, optimalnog korištenja postojećih resursa i racionalnog trošenja proračunskih sredstava.

Cilj je nabava električnog službenog vozila za potrebe domara (popravci i sl.) kojim bi se poboljšali organizacijski uvjeti, a samim time i postiglo efikasnije održavanje dislociranih objekata.

Tablica pokazatelja uspješnosti programa koji se financiraju:

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2026.)** | **Ciljana vrijednost**  **(2027.)** | **Ciljana vrijednost**  **(2028.)** |
| Pohađanje sportskog programa verificiranog od strane Ministarstva | Djecu se potiče na osvješćivanje  važnosti stvaranja navike  tjelovježbe | Broj djece | 0 | Vrtić | 18 | 32 | 36 |
| Pohađanje engleskog programa verificiranog od strane Ministarstva | Kod djece se razvija spoznaja o elementima engleskog jezika | Broj djece | 0 | Vrtić | 22 | 22 | 22 |
| Pohađanje plesno umjetničkog programa verificiranog od strane Ministarstva | Razvijanje motoričkih sposobnosti, osjećaja za ritam, koordinaciju, izražavanje emocija pokretom. | Broj djece | 0 | Vrtić | 22 | 22 | 22 |
| Povećanje broja stručnih edukacija odgojno-obrazovnih djelatnika | Pohađanjem edukacija radi se na profesionalnom rastu i razvoju djelatnika za dodatno kvalitetno provođenje ranog i predškolskog odgoja i obrazovanja - alternativne pedagogije i metode | Broj djelatnika | 0 | Vrtić | 8 | 8 | 8 |
| Povećanje broja održanih edukativnih radionica kojima utječemo na poboljšanje roditeljskih kompetencija | Organiziranjem kreativnih radionica u kojima sudjeluju roditelji djece koja pohađaju vrtić motiviraju se kako djeca tako i roditelji za kreativan rad, druženje te učenjem kroz igru | Broj radionica | 0 | Vrtić | 4 | 8 | 8 |
| Povećanje broja organiziranih posjeta vrtićkih skupina ustanovama, klubovima | Razvijanje pozitivnih odnosa i društvene pripadnosti kroz suradnju sa lokalnom zajednicom | Broj posjeta godišnje na razini dječjeg vrtića | 0 | Vrtić | 10 | 15 | 15 |
| Povećanje broja službenih vozila | Efikasnost povezivanja dislociranih objekata | Broj vozila | 1 | Vrtić | 2 | 2 | 2 |

**Voditeljica računovodstva** **Ravnateljica** **Predsjednica Upravnog vijeća**

Tanja Sedlanić Ivana Antolić Ida Bakrač